**CVČ Slniečko vo Veľkom Záluží ponúka záujmové krúžky pre deti v školskom roku 2016/17**

* **Animátor:** krúžok pre mladšie deti, skladanie  LEGA, modelovanie a iné aktivity, rozvoj jemnej motoriky prstov, fantázie a predstavivosti *Mgr. Eva Prekopová*
* **Mladý zdravotník:** krúžok pre mladšie deti, ktoré sa naučia ošetriť poranenia, prevencie pred uštipnutím a úrazom, a pod. Pridaj sa k nám, možno v sebe objavíš budúceho záchranára *Mgr. Eva Prekopová*

**Drevo a papier:** výroba srdiečok, tabuliek, dekoratívnych predmetov, menoviek, gravírovanie, decoupage, práca s netradičným materiálom, maľovanie, dekorovanie *Bc. Silvia Cocherová*

* **Moderný výtvarník:** moderné kreslenie v detských počítačových programoch *Mgr. Eva Prekopová*
* **Mladý čitateľ:** zdokonaľovanie techniky čítania, zvyšovanie čitateľskej gramotnosti, návštevy knižníc , rozvoj slovnej zásoby a čítania s porozumením *Mgr. Eva Prekopová*
* **Poznaj svet zvierat:** nevšedný prieskum svetom zvierat, eko-filmy, encyklopédie, makety a maľovanie zvierat, podmorského sveta, mapy, plagáty, návšteva farmy, starostlivosť o zvieratko *Bc. Silvia Cocherová*

**Grázlik zasahuje:** pátranie po záhadných zmiznutiach a poprehadzovaných knihách v knižnici, starostlivosť o knižnú búdku a všetkých knihomoľov. Krúžok pre milovníkov kníh, fantázie, vytváranie leporiel, komixov, návšteva divadla, Noc s Andersenom *Bc. Silvia Cocherová*

**Mladý reportér:** práca s textom, jednoduché reportáže, príprava článkov do novín, práca s fotoaparátom a fotografiami v PC programoch, rozhovory a interview na podujatiach  *Bc. Silvia Cocherová*

**Tvorivá dramatika**: krátke dramatické predstavenia, rytmické dielničky, výroba kostýmov, kulís, bábok, cirkusové kúsky, koordinačné hry a kopec zábavy *Mgr. Miroslava Rakúsová*

**Hrnček var:** krúžok poznávania potravín a poživatín, ich tradičné aj netradičné použitie pri príprave jedál. Krúžok je určený pre žiakov 6.-9. ročníka *Mgr. Peter Hujer*

**Spevácky krúžok**: rozvíjanie tradícií ľudovej piesne, prezentácia na podujatiach obce, jej okolia a na súťažiach, spolupráca s DFS Slniečko *Mgr. Peter Hujer*

**Tanečný krúžok**: rozvoj pohybových aktivít, zmyslu pre rytmus, príležitostné tanečné vystúpenia, prípravka a pokročilí *Mgr. Magda Jakubíková*

**Tvorivé dielne:** práca s rôznym materiálom, modelovanie, strihanie, lepenie, maľovanie, rôzne techniky kreatívnej tvorby M*gr. Eva Hujerová*

**Španielčina:** základy jazyka hravou formou, spoznávanie kultúry Španielska a španielsky hovoriacich krajín *Mgr. Miroslava Rakúsová*

**Mandala:** výtvarný krúžok plný batikovania, výroby vlastných odevov, tvorenie z recyklovaného materiálu, tradičné a netradičné techniky *Mgr. Miroslava Rakúsová*

**Keramika:** základy práce s hlinou, drobné výrobky z hliny, točenie na hrnčiarskom kruhu, maľovanie keramiky, vypálenie vašich najlepších prác *Ivan Mada*

**Píšťalkový:**  výučba hrania na píšťalke, spoločné hranie, sprievod piesní spevákov, vystúpenia, účinkovanie na podujatiach *Michaela Pavelová*

* **DFS Slniečko**: rozvíjanie tradícií a folklóru prostredníctvom tanca, slova a piesne *kvalifikovaný* *lektor bude doplnený*

**Zumba:** tanečná fitnes hodina plná energie, skvelej hudby a dobrej nálady, obľúbená pohybová aktivita. *Mgr. Kristína Olejárová*

* **Malý športovec:** krúžok pre deti, ktoré radi plávajú, korčuľujú sa, bicyklujú a majú radi pohyb v prírode. *Mgr. Bírová, Mgr. Prekopová, Bc. Silvia Cocherová*
* **Futbal prípravka:** práca s loptou, pohybové aktivity, účasť na súťažiach - *Bíro Pavel, Bako Marián, Štefan Finta*

**Futbal žiaci, Futbal dorast –** *Bédi Lukáš, Bango Patrik*

**Športová lukostreľba:** práca s lukom, rozvoj koordinačných schopností, rozvoj koncentrácie *Velčic František*

**Nohejbal:** rozvoj koordinácie, kondície a techniky práce s loptou, rôzne turnaje a súťaže *Raus František*

**Disco a HIP-HOP**: tanečné krúžky zamerané na prípravku, súťažné choreografie, rozvoj pohybovej a kondičnej techniky Bc. *Lendelová Klaudia*

Zápis detí bude prebiehať v CVČ Slniečko v dňoch 5. – 13.9.2016 v čase od 10,00 – 16,00 hod. Prihlášky je možné nájsť na našej internetovej stránke: [www.cvc-slniecko.edupage.org](http://www.cvc-slniecko.edupage.org) , v kancelárii CVČ Slniečko a u triednych učiteľov ZŠ.

Je veľmi dôležité spolu s dieťaťom prebrať, na aký krúžok by chcelo chodiť, aby počas školského roka nedochádzalo k zmenám a odhlasovaniu z krúžkov. Na krúžkovú činnosť je možné uplatniť vzdelávacie poukazy, ktoré sú viazané na **celý školský rok**. Z tohto dôvodu je potrebné, aby dieťa chodilo na krúžok celý školský rok. V prípade akýchkoľvek otázok vám radi odpovieme a poradíme priamo v kancelárii Centra voľného času Slniečko.

Príspevok člena navštevujúceho záujmové útvary v šk. roku 2016/2017 je podľa platného ***VZN č. 3/2016***: **5,00€/polrok** – a to v prípade, že odovzdá do CVČ Slniečko vzdelávací poukaz alebo **10,00€/polrok** v prípade, že nevyužije vzdelávací poukaz, pre deti v hmotnej núdzi je to **2,00€/rok.** Zriaďovateľ Centra voľného času Slniečko môže rozhodnúť o znížení alebo odpustení príspevku na základe písomnej žiadosti, ak preukáže, že je poberateľom dávky v hmotnej núdzi podľa osobitného predpisu.